| Pontoporíidos*Pontoporiidae* |
| --- |
| *Pontoporia blainvillei*
Comparación do tamaño co dun homeComparación do tamaño co dun home |
| Estado de conservación |
| VulnerableVulnerable |
| Clasificación científica |
| 

|  |  |
| --- | --- |
| Reino: | Animalia |
| Subreino: | Eumetazoa |
| Superfilo: | Deuterostomia |
| Filo: | Chordata |
| Subfilo: | Vertebrata |
| Clase: | Mammalia |
| Subclase: | Eutheria |
| Orde: | Cetacea |
| Suborde: | Odontoceti |
| Superfamilia: | Inioidea |
| Familia: | **Pontoporiidae**Gray, 1870 |
| Xénero: | ***Pontoporia***Gray, 1870 |
| Especie: | ***P. blainvillei*** |

 |
| Nome binomial |
| *Pontoporia blainvillei*(Gervais & d'Orbigny, 1844) |
| Distribución de Pontoporia blainvilleiDistribución de *Pontoporia blainvillei*Distribución de *Pontoporia blainvillei* |
| Sinonimia |
| * *Delphinus blainvillei* Gervais & d'Orbigny, 1844 (basónimo)
* *Pontoporia (Stenodelphis) blainvillei* Fraser, in Norman & Fraser, 1938
* *Pontoporia blainvillii* Gray, 1846
* *Pontoporia tenuirostris* Malm, 1871
* *Stenodelphis blainvillei* d'Orbigny & Gervais, 1847
 |

Debuxo de *Pantoporia blainvillei*.
A dos **pontoporíidos** (*Pontoporiidae*) é unha 
familia de cetáceos odontocetos da superfamilia dos inoideos que comprende un único xénero, *Pontoporia* Gray, 1870 (antes, *Stenodelphis* d'Orbigny & Gervais, 1847), unha única especie, *Pontoporia blainvillei*, 
un golfiño de auga doce que habita fundamentalmente no grande estuario do Río da Prata, e tamén nas costas suramericanas do océano Atlántico, sendo a única especie de golfiño que, aínda que *de río*, pode vivir indistintamente en augas doces e salgadas.

Nas rexións onde vive coñécese vulgarmente, na Arxentina e o Uruguai, como *franciscana* ou *tonina* (no Brasil, *toninha*), e nos textos científicos da rexión, como *delfín del Plata*, nome que pasou á bibliografía internacional.

Taxonomía
---------

*Pontoporia blainvillei* é a única especie do seu xénero. Foi descrita por primeira vez por Paul Gervais e Alcide d'Orbigny en 1844, que a denominaron *Delphinus blainvillei*, aludindo o nome específico ao zoólogo francés Henri Marie Ducrotay de Blainville, e máis tarde reclasificada no xénero *Pontoporia*, de aí o nome científico válido actualmente.

Descrición
----------

Ten o bico máis longo (en proporción ao seu tamaño) de todos os cetáceos, máis do 15 % do tamaño do corpo nos adultos. Os machos alcanzan 1,6 m de lonxitude, e as femias poden ser maiores (até 1,8 m). O corpo é cor castaña agrisada, máis clara no ventre (de aí o nome popular de *framciscana*). As aletas tamén son moi longas en comparación ao corpo, e son moi anchas. A aleta dorsal ten unha gran base e forma arredondada. O peso medio dos exemplares desta especie rolda os 50 kg.

Distribución e hábitat
----------------------

O *golfiño do Prata* distribúese pola costa atlántica do sueste de Suramérica, sendo a parte máis importante da súa área de distribución o estuario do Río da Prata. Polo norte chega até o trópico de Capricornio cerca de Ubatuba, Brasil, e polo sur até a península Valdés, Arxentina. É o único membro do grupo dos golfiños de río que vive tamén en auga salgada, como a dos estuarios e mesmoi en matr aberto, ademais de en auga doce, o que indica a gran tolerancia da especie aos cambios de hábitat. Aínda que algúns espécimes vagan constantemente, pasando períodos de tempo en ríos e no mar, outros pasan toda a súa vida nos ríos.

Bioloxía e ecoloxía
-------------------

A súa expectativa de vida é de 20 anos. O período de xestación é de 10 a 11 meses. As femias poden parir a desde os cinco anos de idade. Normalmente solitarios, obsereváronse excepcionalmente grupos de até 15 individuos.

Aliméntanse en augas profundas, e exames dos seus estómagos revelaron que a súa dieta componse de cerca de 24 diferentes especies de peixes, ademais de polbos, luras e camaróns.

Os seus inimigos naturais son as candorcas e varias especies de tiburóns.

Conservación
------------

*Platanista balionvillei* está clasificada desde 2008 como *especie vulnerábel* (VU) na *Lista vermella* da IUCN, debido á perda dun 30 % da súa poboación durante tres xeracións (36 anos). A súa situación produce preocupación, particularmente na comunidade científica debido ao reducido da súa área de distribución e a súa gran predispocición para quedar atrapada accidentalmente nas artes de pesca, onde un gran número de individuos perecen ao quedaren prendidos nas redes. Aínda que o maior número de capturas documentadas produciuse na década de 1970 no Uruguai, as mortes accidentais en décadas recentes aumentaron no sur do Brasil e na Arxentina. Científicos dos tres países manifestaron a súa preocupación polo futuro da especie, para intentar implicar aos gobernos e á comunidade onde se distribúe, en estudos para trazar un plan de conservación deste golfiño.

Notas
-----

1. ↑  *Pontoporia* en WoRMS.
2. ↑  *Pontoporia blainvillei* (Gervais & d'Orbigny, 1844) en WoRMS.
3. ↑  Nome en idiomas próximos:

	* Alemán, *La-Plata-Delfin*
	* Catalán, *dofí del Plata*
	* Francés, *dauphin de la Plata*
	* Inglés, *La Plata dolphin*
	* Portugués, *golfinho-do-rio-da-prata*
4. 1 2  Reeves, R. R. Dalebout, M. L. Jefferson, T .A. Karczmarski, L. Laidre, K. O’Corry-Crowe, G. Rojas-Bracho, L. Secchi, E. R. Slooten, E. (asesores) (2008): *Pontoporia blainvillei* na *Lista vermella* da UICN.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Pontoporíidos*** |

|  |  |
| --- | --- |
|  | Wikispecies posúe unha páxina sobre:  ***Pontoporíidos*** |

### Bibliografía

* Perrin, William F. Bernd Würsig & J. G. M. Thewissen (eds.) (2002): *Encyclopedia of Marine Mammals*. 2ª ed. San Diego: Academic Press. ISBN 978-0-12-373553-9
* Wilson, D. E. & Reeder, D. M. (eds.) (2005): *Mammal Species of the World. A Taxonomic and Geographic Reference*. Third edition. ISBN 0-8018-8221-4.

### Ligazóns externas

* Convention on Migratory Species page on the La Plata Dolphin *(en inglés)*
* *Pontoporia* en ADW. *(en inglés)*
* *Pontotoria blainvillei* en ADW. *(en inglés)*
* *Pontotoria blainvillei* en Mammal Species of the World. *(en inglés)*

|  |  |
| --- | --- |
| Control de autoridades | 
* Wd: Q622597
* EBID: ID
* GEC: 0176624
* MAG: 2779702080

 |

|  |  |
| --- | --- |
| Identificadores taxonómicos | 
* ADW: Pontoporia
* BioLib: 20776
* CMS: pontoporia-blainvillei
* GBIF: 5220001
* iNaturalist: 41470
* IRMNG: 10452885
* ITIS: 180411
* IUCN: 17978
* MSW: 14300145
* NBN: NHMSYS0000377164
* NCBI: 48723
* SeaLifeBase: 69370
* Species+: 8842
* WoRMS: 254964

 |